Manning skal snakke for første gang siden arrestasjonen
Det er i forbindelse med en høring i forkant av rettssaken mot Bradley Manning, som starter 4. februar, at soldaten skal snakke. Høringen foregår ved militærbasen Fort Meade i Maryland, USA og skal vare frem til søndag. Manning er soldaten som er anklaget for å være hovedkilden til flere hundretusener WikiLeaks-dokumentene som skapte overskrifter verden over. Han har ikke snakket siden han ble arrestert i mai 2010.Det er ventet at både støttespillere, som ser på Manning som en helt, og motstandere, som mener han er en forræder, kommer til å følge høringen nøye. Jeff Patterson i støtteapparatet til Manning sier høringen vil være et viktig øyeblikk. - Hittil har vi bare hørt fra Bradley via hans familie og advokater, og nå kommer vi til å se hans personlighet ved å høre han snakke for første gang, sier Patterson ifølge The Guardian.Mannings advokat, David Coombs, ønsker at den endelige dommen blir kraftig redusert eller blir frafalt som følge av at Manning ble utsatt for straff før rettssaken mens han satt innesperret på marinebasen Quantico i Virigina. I ni måneder, fra 29. juli 2010 til 20. april 2011, skal Manning ha blitt utsatt for en form for tortur. Manning skal ha sittet på isolat på tross av at medisinske rapporter skal ha anbefalt det motsatte. Psykiatere har skrevet minst 16 offisielle rapporter til militære sjefer, der rapportene har avskrevet Manning som en fare for seg selv eller andre. Derfor burde han mottat vanlig behandling. Manning skal ha blitt holdt på cellen sin i 23 av døgnets 24 timer, fått tilbakeholdt eiendeler, blitt ransaket hvert femte minutt og strippet naken om natten, ifølge The Guardian.Coombs ønsker å føre åtte vitner, og Manning er forventet å være det siste vitnet. Derretter vil påtalemyndighetene få ordet.
Soldaten som er beskyldt for å lekke hundretusenvis av dokumenter til WikiLeaks er forventet å snakke offentlig for første gang siden arrestasjonen i 2010.